section_heading: Sinopsis
paragraph_text: Gabino Roura je ambiciozni čovjek koji truje vlastitu ženu Ines kako bi se dočepao njenog nasljedstva. Gabino manipulira svoje prijatelje i vlastitu djecu, Carmela i Teresu. Vlasnik je plodne zemlje koju iznajmljuje Paulinu, te zajednički kontroliraju distribuciju i komercijalizaciju jabuka. Rodolfo je učitelj u selu San Pedro, pošten je i radišan muškarac. U braku je s Justinom, senzualnom ženom koja je nezadovoljna slabim dohotkom kojeg Rodolfo donosi u kuću. Rodolfo i Justina su Julianovi i Josueovi roditelji. Justina je bitna karika u prijateljskom odnosu Rodolfa, Paulina i Gabina. Matías Quiroga, seoski svećenik, s tjeskobom promatra svoje prijatelje (koji su sada neprijatelji) i prepreku ljubavi Lucrecije i Juliana. Na nesreću, oboje su umiješani u nesreću u kojoj mali Cesar pogiba, te iako su nevini, Rosario ih oboje krivi za smrt svog voljenog sina. Pošto Rosario ne može podnijeti Lucreciju, Paulino je prisiljen odvesti kćer s imanja i distancirati je od Rodolfove obitelji. Od tog trenutka, Juliana prati loš glas u selu, te mu je nadjenut nadimak "El Chamuco".